open-index/open-wikipedia-markdown huggingface dataset:
Van der Merwe

[duimnael|regs|150px|[Abraham van der Merwe]]
[duimnael|regs|150px|[Hendrik Petrus van der Merwe]]

**Van der Merwe** is 'n algemene familienaam in Suid-Afrika en Namibië.

## Noemenswaardige Van der Merwes 
*Abraham van der Merwe, bekende kerkleier van die Nederduitse Gereformeerde Kerk
*AJ van der Merwe, Suid-Afrikaanse akteur
*Alan van der Merwe, Suid-Afrikaanse renjaer
*Deon van der Merwe, Suid-Afrikaanse kitaarspeler
*Edward van der Merwe, Suid-Afrikaanse krieketspeler
*Fanie van der Merwe, oud-direkteurgeneraal van die departement van gevangenisse
*Fanie van der Merwe, Suid-Afrikaanse rolprentmaker
*Fanie van der Merwe, Suid-Afrikaanse paralimpiese atleet
*Frith van der Merwe, Suid-Afrikaanse langafstand atleet
*Hendrik Petrus van der Merwe, moderator en predikant van die Nederduitse Gereformeerde Kerk
*Hendrik W. (H.W.) van der Merwe, professor in konflikresolusie
*Izak van der Merwe, Afrikaanse skrywer en digter
*Izak van der Merwe, Suid-Afrikaanse tennisspeler
*Jan van der Merwe, Suid-Afrikaanse naelloper
*Jan van der Merwe, Suid-Afrikaanse wetenskaplike
*Koos van der Merwe, Suid-Afrikaanse politikus
*Johanna van der Merwe, Voortrekker
*Johannes van der Merwe, Namibiese krieketspeler
*Marina van der Merwe, Kanadese hokkieafrigter
*Merwede van der Merwe, TV-aanbieder en kampvegter vir Afrikaanse musiek
*Musetta Vander, Amerikaanse aktrise en model, gebore as Musetta van der Merwe
*Peter van der Merwe, Suid-Afrikaanse musiek-wetenskaplike
*Peter van der Merwe, Suid-Afrikaanse krieketspeler
*Roelof van der Merwe, Suid-Afrikaanse krieketspeler
*Schalk van der Merwe, Suid-Afrikaanse voormalige tennisspeler
*Strijdom van der Merwe, bekendste landkunstenaars
*Wikus van de Merwe, fiktiewe karakter in die rolprent, District 9
*Wicus van der Merwe, Afrikaanse sanger, aanbieder en komediant
*Willie van der Merwe, skrywer en akademikus
*Wimpie van der Merwe, Suid-Afrikaanse skrywer en regisseur
*Tolla van der Merwe, gewese Afrikaanse televisiepersoonlikheid, storieverteller en komediant
* Een Van der Merwe is saam met Piet Retief te Dingaanstat vermoor, en 10 het deelgeneem aan die Slag van Bloedrivier

## Sien ook 
* Vannermerwe, bynaam vir persone met die van.
Steenbrasdam

Die **Steenbrasdam** is in die Steenbrasrivier geleë naby Gordonsbaai, in die Wes-Kaap, Suid-Afrika. Dit strek sowat 8&nbsp;km in 'n nou riviervallei in die Hottentots-Hollands-berge op en beslaan 'n oppervlakte van 397 ha wanneer die dam vol is.

Die dam voorsien water aan Kaapstad en word deur die stad se munisipaliteit beheer. Voordat die oorspronklike bouwerk in 1921 voltooi is, was die stad afhanklik van 'n aantal klein opgaardamme wat hul water ontvang het van strome wat op Tafelberg ontspring. Die Steenbrasrivier ontspring in die reënryke gebied van die Hottentots-Hollandsberge waar die neerslag soms 1 900&nbsp;mm per jaar is.

Ondanks die klein opvanggebied van 67&nbsp;km2, is die gemiddelde watertoevloei na die dam tydens die reënseisoen derhalwe relatief hoog, naamlik 34 miljoen m3. Die damwal is sedert 1921 altesaam 4 keer verhoog: in 1924 (6 m), in 1927 (11,5 m), in 1954 (1,35 m) en in 1957 (6 m).

Die betonboogwal het 'n kruinlengte van 412 m en is aan die suidelike punt van die Steenbrasriviervallei gebou. Onderkant die dam is die rivierbedding met onder meer rotstuine en terrasse verfraai en kampeerterreine is ook in die omgewing aangelê.

## Let Wel
Daar is 'n Bo-Steenbrasdam  (volume onbekend) en 'n Benede-Steenbrasdam (met 'n bakmaat van 33,9 miljard liter).

## Sien ook 
* Lys van grootste damme in Suid-Afrika

## Bonne 
* Wêreldspektrum, 1982, , volume 26, bl. 165
Uckermark

[duimnael|Die beroemde uitsig oor vyf mere, [Duits: *Fünf-Seen-Blick*]]
duimnael|'n Landskapstoneel met "hemel en aarde"

**Uckermark** is 'n historiese landskap in Noordoos-Duitsland wat merendeels in die huidige deelstaat Brandenburg geleë is - behalwe vir die stad Strasburg wat in administratiewe opsig deel uitmaak van Mecklenburg-Voorpommere.

Die oudste historiese verwysing na die gebied dateer uit 1250 - destyds het die hertoë van Pommere hulle heerskappy oor die hele Uckermark aan die markgrawe van Brandenburg oorgedra. Die laasgenoemde heersers het reeds in 1230 die suidelike dele van Uckermark suid van die Welse-rivier gekoop. Na die verenigde Uckermark (Latyn: *terra ukera*) word eers sedert die laat middeleeue as Uckermark verwys. Een van die huidige administratiewe distrikte van Brandenburg is na die landskap vernoem.

## Verwysings 
## Eksterne skakels 
*  *Die amptelike webtuiste van die distrik Uckermark*
Hexrivier-spoorwegpas

duimnael|300px|Westelike aanloop tot die langste van die vier tonnels, 13 Augustus 2005

Die **Hexrivier-spoorwegpas** is 'n bergpas vir treine in die Wes-Kaap, Suid-Afrika. Die pas was een van die moeilikste konstruksieprojekte nog wat in die land voltooi is.

## Geskiedenis 
duimnael|links|300px|Pas in aanbou in 1876

Na die ontdekking van diamante in 1869 te Kimberley was dit nodig om Kaapstad en Kimberley te verbind met 'n spoorlyn. Teen 1867 het die spoorlyn reeds Worcester bereik. Dit was 'n groot uitdaging om die spoorlyn deur die Hexriviervallei, die Hexrivierpoort en teen die eskarp van sentraal-Suid-Afrika se plato uit, te ontwerp en te bou. Die taak is aan Wells Hood opgedra. Sy spoorlyn het die bokant van die eskarp teen 1887 bereik na baie moeilike konstruksiewerk. Die Hexrivierpas het twee tonnels ingesluit en het 'n helling van 1:31 gehad met verskeie skerp draaie waarvan een 'n radius van slegs 100&nbsp;m gehad het. Dit het tot gevolg gehad dat goederetreine van die noorde by Touwsrivier heropgestel moes word om die massa en lengte te verminder voordat die afdraande na Worcester aangepak kon word.

## Herboude pas 
duimnael|Die oorspronklike tonnel (1876) links met die huidige tonnel (1929) regs.

Die pas is sedert 1948 herbou en na verskeie onderbrekings eers in 1989 voltooi. Die nuwe pas is 8&nbsp;km korter, die helling is 1:66 en die skerpste draai se radius is nou 800&nbsp;m. Die roete sluit vier tonnels in met 'n gesamentlike lengte van 16&nbsp;km. Die hooftonnel is 13.5&nbsp;km lank en is ook die langste spoorwegtonnel in Afrika. In die tonnel is ook 'n kruislyn wat die dravermoë van die lyn aansienlik verhoog.

## Lokomotiewe gebruik 
Die volgende lokomotiewe is gebruik vir die pas:
* Klas GG Garratt-stoomlokomotief
* Klas MC Mallet-stoomlokomotief
* Klas MC1 Mallet-stoomlokomotief
* Klas 14-stoomlokomotief

## Sien ook 
* Lys van bergpasse in Suid-Afrika
* Hexrivierpas

## Verwysings
Hexrivierpas

Die **Hexrivierpas** is 'n bergpas op die N1 nasionale pad in die Wes-Kaap, Suid-Afrika wat oor die Hexrivierberge loop. Die pas verbind Worcester met Touwsrivier via De Doorns.

## Geskiedenis 
Die eerste pad na die noorde was deur die Hexrivierpoort en vallei. Nadat diamante ontdek is in Kimberley het Thomas Bain 'n beter pad uitgelê wat in die laat 1860's voltooi is. Die pad het in gebruik gebly totdat 'n nuwe pad na die Tweede Wêreldoorlog gebou is. Hierdie pad was weer onlangs herbou. Die pad styg 715&nbsp;m oor 'n afstand van 55&nbsp;km vanaf Worcester tot by die kruin van 963&nbsp;m.

## Sien ook 
* Lys van bergpasse in Suid-Afrika
* Hexrivier-spoorwegpas

## Verwysings
Thien Duong-grot

duimnael|regs|200px|Die Thien Duong-grot.
duimnael|regs|200px|Die Thien Duong-grot.

Die **Thien Duong-grot** (in Viëtnamees: *Hang Thiên Đường* is 'n massiewe grot wat as die grootste grot ter wêreld beskou word. Hierdie grot is in die Phong Nha-Ke Bang Nasionale Park in die provinsie Quang Binh in Viëtnam geleë, naby die grens met Laos.

Ondanks die grot se grootte is dit eers in 2005 ontdek en in 2010 aan die publiek bekend gestel. Die Thien Duong-grot bestaan uit 'n lang tonnel van meer as 31 kilometer in lengte. Hierdie tonnel is op plekke tot 150 meter hoog en 100 meter breed.

## Verwysings 
## Eksterne skakels 
* Thien Duong Cave, Wikimapia
Pakhuispas

Die **Pakhuispas** is 'n bergpas in die Wes-Kaap, Suid-Afrika. Die pas dra die R364-streeksroete oor die Pakhuisberge, die noordelike uitlopers van die Sederberg en verbind Clanwilliam met Calvinia. 'n Suidoostelike afdraaipad lei na die Biedouwvallei en Wupperthal. Die pas is 25&nbsp;km lank, bereik 'n hoogte van 905&nbsp;m bo seespieël en is met 'n helling van 1:9 besonder steil.

## Geskiedenis 
Die pas is deur Thomas Bain gebou. Dit het hom drie jaar geneem om die pas te voltooi en die pas is in 1877 geopen. In die 1960's is verbeteringe vir die eerste keer aangebring; 'n bewys van Thomas Bain se vakmanskap.

Die pas is gedurende 2009 in sy geheel geteer.

## Trivia 
Gedurende die konstruksietyd het Thomas Bain verskeie belangrike rotstekeninge van die San in die omgewing ontdek. Sowat 15&nbsp;km vanaf Clanwilliam gaan die pad verby die graf van C Louis Leipoldt, die bekende Suid-Afrikaanse digter. Daar is ook verskeie staproetes in die omgewing.

## Vlug SAAF 647 
Gedurende Desember 1946 het 'n Junkers Ju 86 vliegtuig (Vlug SAAF 647) van die Suid-Afrikaanse Lugmag in die 1&nbsp;077&nbsp;m hoë Pakhuispiek vasgevlieg. Almal aan boord het gesterf. Die vliegtuig was op pad van Pretoria na Kaapstad met 'n vrag laaghout aan boord, en dit was op die betrokke dag mistig in die omgewing.

## Sien ook 
* Lys van bergpasse in Suid-Afrika

## Verwysings 
## Bron 
* *Standard Encyclopaedia of Southern Africa*, deel 8. Kaapstad: Nasou, 1973.
Beervleidam

Die **Beervleidam** is in die Oos-Kaap, Suid-Afrika. Dit is geleë waar die Kariega- en Soutriviere saamvloei, net langs die N9 tussen Willowmore en Aberdeen in die Oos-Kaap. Die rivier staan hiervandaan bekend as die Grootrivier.

Konstruksie is in 1953 begin en die dam is in 1957 voltooi en amptelik in gebruik gestel. Dit het 'n opvanggebied van 2&nbsp;071&nbsp;990&nbsp;ha, 'n kapasiteit van 85&nbsp;800&nbsp;000&nbsp;m³ en 'n oppervlakarea van 23 vierkante kilometer. Die damwal is 31&nbsp;m hoog en 348&nbsp;m lank.

Die doel van die dam is eerstens om die vloedwaters van die Grootrivier te tem en daarna eers om water te verskaf vir vloedbesproeiing (in teenstelling met permanente besproeiing). Beervleipoort net bokant Willowmore by die samevloeiing van die Sout- en Kariegariviere is 'n nou poort waar groot hoeveelhede water met 'n redelike kort wal vasgekeer kan word omdat die water oor die Karoovlaktes agter die bergreeks opstoot.

Die Soutrivier is geneig om sout te word en verdamping oor die groot oppervlakte werk mee dat die soute kondenseer. Daarom is die opgegaarde water nie geskik vir besproeiing nie. Reën kom in die vorm van donderstorms en is uiters wisselvallig. Dit veroorsaak verspoelings en die water dra dan baie slik wat die dam se opgaarvermoë verminder.  Na geweldige reën in die Karoo in 1961 het die dam vir die eerste maal oorgeloop. Toe het hy hom bewys as vloedbeheerdam en so skade voorkom in die Gamtoosriviervallei.

## Sien ook 
* Lys van grootste damme in Suid-Afrika

## Verwysings
Hexrivierberge

Die **Hexrivierberge** is in die Wes-Kaap, Suid-Afrika. Die berge is deel van die Kaapse Plooigordel en lê noordoos/suidwes tussen Worcester en Touwsrivier. Die hoogste piek is die Matroosberg (2249&nbsp;m). Die storie van Die Heks van Hexrivier loop hand aan hand met dié berge.

## Bergpasse 
Die Hexrivierpas, wat die N1 nasionale pad oor die berg dra, en die Hexrivier-spoorwegpas is twee bekende passe wat oor die berg gaan.

senter|duimnael|800px|Die Hexrivierberge, met Buffelshoek-piek (2060&nbsp;m) en Milner-piek (1995&nbsp;m).

## Verwysings 
## Eksterne skakels 
* https://hexrivervalley.co.za/
Beitbrug

: *Hierdie brug moet nie verwar word met die Otto Beit-brug oor die Zambezirivier nie.*

**Beitbrug** is die grootste grenspos en 'n brug oor die Limpoporivier tussen Suid-Afrika en Zimbabwe. Die brug en grenspos is na die mynmagnaat Alfred Beit vernoem, wat fondse vir die konstruksie voorsien het.

## Grenspos 
duimnael|links|Pad oor die nuwe Beitbrug.
duimnael|links|Die ou Beitbrug word deesdae net vir spoorvervoer gebruik.
[duimnael|links|'n Oorlaaide bakkie op die A1-hoofweg tussen Beitbrug en [Masvingo.]]
Die Beitbruggrenspos bly 24 uur per dag oop. Die N1 nasionale pad strek vanaf Kaapstad tot hier. Musina is 16 km suid van Beitbrug geleë. Dit is die besigste grenspos in die streek en kan tot 500 vragmotors per dag hanteer.

## Brug 
Die oorspronklike brug, wat deesdae net spoorverkeer dra, is in 1929 deur Dorman Long voltooi. Die projek het £ 600&nbsp;000 gekos. Die brug is op 31 Augustus deur Alexander Cambridge, 1ste Graaf van Athlone geopen.

Die nuwe brug is in 1995 reg langs en parallel met die ou brug gebou om swaarder verkeer te kan hanteer. Die brug is deur Murray & Roberts vir die maatskappy *New Limpopo Bridge Ltd* gebou, wat ook die brug bedryf.

## Sien ook 
* Grensposte van Suid-Afrika
* Lys van dorpe in Suid-Afrika

## Verwysings
Grensposte van Suid-Afrika

[duimnael|regs|300px|Die [Beitbruggrenspos, Zimbabwe]]
[duimnael|regs|300px|Tydelike aanwysings by die [Golelagrenspos.]]
duimnael|regs|300px|Skilpadshek
duimnael|regs|300px|Pekabrug op die Lesothogrens.

Hier is 'n lys van grensposte van Suid-Afrika met sy buurlande.

## Verwysings
Suid-Afrikaanse munisipale verkiesing van 2000

Op 5 Desember 2000 is **munisipale verkiesings** in Suid-Afrika gehou om lede tot die plaaslike regeringsrade in die munisipaliteite van Suid-Afrika te verkies.  Die munisipaliteite maak deel uit van die plaaslike regering van Suid-Afrika en is onderafdelings van die provinsies.  Dit maak hulle verantwoordelik vir plaaslike dienslewering soos elektrisiteits- en watervoorsiening en brandweerdienste.

Alle groot politieke partye, met die uitsondering van die SAKP wat lede van die "drieparty-alliansie" is, het kandidate bekend gestel.  Die verwagte wenner, die ANC het die meeste setels gewen met 61.76% van die stemme.

## Gedetailleerde nasionale uitslae 
## Verwysings
Lebombo

**Lebombo** is die grootste grenspos tussen Suid-Afrika en Mosambiek. Die grenspos is oop tussen 06:00 en middernag. Die N4 nasionale pad eindig hier. Aan die Mosambiek kant staan die grenspos bekend as Ressano Garcia. Komatipoort lê net wes van Lebombo.

## Sien ook 
* Grensposte van Suid-Afrika

## Verwysings
Noordoewer

**Noordoewer** is die grenspos tussen Suid-Afrika en Namibië by die Oranjerivier in Namibië. Die grenspos word 24 uur per dag beman. Vioolsdrif is die grenspos aan die Suid-Afrikaanse kant. Die B1-hoofweg begin/eindig hier.
Moedertjie

***Moedertjie*** is 'n swart en wit rolprent wat in 1931 uitgereik is. Die rolprent is saam met Sarie Marais een van die eerste twee Suid-Afrikaanse rolprente met klank (beide in Afrikaans). Die rolprent is ook die eerste vollengte-rolprent met Afrikaanse dialoog. Die ander rolprent, Sarie Marais, is dieselfde jaar uitgebring, maar bevat slegs Afrikaanse musiek. Die rolprente volg vier jaar na die eerste internasionale klankfilm, "The Jazz Singer", in 1927 vrygestel is.

Pierre de Wet is vir sy spel in die rolprent met die eerste Afrikaanse rolprentprys bekroon - 'n erepenning van die destydse Akademie vir Taal, Lettere en Kuns.

## Hoofrolspelers 
* Stephanie Faure as "Moedertjie"
* Pierre de Wet as die seun
* Jean Plaat-Stultjes as die ou oom
* Joan du Toit as die meisie
* Carl Richter as die konstabel

## Storielyn 
Die rolprent is gebaseer op J.F.W. Grosskopf se toneelstuk, "*In die wagkamer*", wat handel oor gebeure in 1914 toe 'n groep jong Afrikaners van die platteland na die stad getrek het om na 'n beter lewe te soek.

Moedertjie en haar man reis per trein na Maraisburg om na hulle seun, Hendrik, te gaan soek wat die afgelope twee jaar nog nie huis toe geskryf het nie. Hulle kom na donker op die stasie aan en moet die nag in die wagkamer deurbring waar hulle vreemdelinge ontmoet, elk met sy eie verhaal van hartseer. Almal vind waarna hulle soek: 'n kind, 'n verlore liefde, vryheid en aanvaarding, maar nie soos hulle daarvoor gehoop het nie.

## Sien ook 
* Lys van Afrikaanse rolprente

## Verwysings
Przeworsk-beskawing

duimnael|regs|Voor-Romeinse beskawings in Sentraal-Europa gedurende die laat ystertydperk. Die gebied van die Przeworsk-beskawing word in geelgroen aangedui
duimnael|regs|'n Grafheuwel naby Przywóz, Pole wat met die Przeworsk-beskawing verbind word
**Przeworsk-beskawing** (ouer benamings: Oder-Warthe-groep of - vereenvoudigend - Vandaalse beskawing) is die naam van 'n argeologiese beskawing wat gedurende die ystertydperk op die gebied van die huidige Pole, tussen die Warthe-/Netze-, Oder- en Boegriviere en die Karpateboog gefloreer het. 

Die beskawing se naam is afgelei van 'n urnveld wat naby Przeworsk in die woiwodskap Podkarpackie ontdek is. Daar word aangeneem dat Oos-Germaanse stamme soos byvoorbeeld Vandale, Boergondiërs en Lugiërs die draers van die Przeworsk-beskawing was wat ongeveer vanaf die einde van die 3de eeu v.C. tot in die middel van die 5de eeu v.C. gefloreer het.

Kenmerkende argeologiese vondse sluit keramiekwerke in wat aanvanklik met die hand gevorm en later in pottebakkerye vervaardig en met kronkelende lyne versier is. Invloede van die Przeworsk-beskawing kan by ander argeologiese beskawings soos die Gubense groep in Lausitz en die Poieneşti-Lukaševka-beskawing op die gebied van die huidige Moldawië aangetref word. Die gewoonte om oorledenes saam met hul wapens te begrawe is van Keltiese stamme oorgeneem en getuig van die ontstaan van 'n spesifieke krygersklas binne die Przeworsk-beskawing. Later het dié gewoonte ook na die suidelike gebiede van die Jastorf-beskawing versprei.
Jena

**Jena** is 'n Duitse universiteitstad en die tweede grootste nedersetting in die deelstaat Thüringen na Erfurt. Jena is aan die Saale-rivier geleë en vorm in administratiewe opsig 'n selfregerende munisipaliteit.

Jena se *Friedrich-Schiller-Universität* is reeds in 1558 gestig en tans met 20&nbsp;000 studente die grootste akademiese instelling in Thüringen. Jena het met die bou van die *Saalbahn*-spoorweg in 1874 tot 'n beduidende nywerheidsentrum gegroei wat met sy optiese en presisie-instrumentebedryf rondom die bekende maatskappy *Carl Zeiss* wêreldfaam geniet. Die *Kombinat Carl Zeiss* met 60&nbsp;000 medewerkers was die grootste kombinat in die Duitse Demokratiese Republiek.

Ná die Duitse hereniging in 1990 het Jena van 'n nywerheid- tot 'n beduidende opvoedkundige sentrum en wetenskapstad ontwikkel. Tans is 'n groot aantal navorsingsinstellings en wetenskaplike institute in Jena gesetel.
Botha

[duimnael|regs|150px|Generaal [Louis Botha]]
[duimnael|regs|150px|[Bakkies Botha]]

**Botha** is 'n familienaam wat algemeen onder Afrikaners in Suid-Afrika en in die Nederlandse taalgebied voorkom. Die van kom oorspronklik van die omgewings van Friesland en Noord-Duitsland. Dit is afgelei van die Germaanse *Butha* en Proto-Indo-Europese *duta*, wat "boodskapper" beteken.

## Noemenswaardige Bothas 
Van die bekende Bothas sluit in:
* Andre Botha (gebore 1975), Ierse krieketspeler in Johannesburg gebore
* Anton Botha, Suid-Afrikaanse musikant, liedjieskrywer en sanger
* John Philip "Bakkies" Botha (gebore 1979), Springbokrugbyspeler
* Corlea Botha, Afrikaanse sangeres
* Danie Botha (gebore 1947), Afrikaanse skrywer
* Danie Botha (gebore 1964), Afrikaanse sanger
* Elize Botha (1930–2007), Suid-Afrikaanse akademikus, kanselier van die Universiteit van Stellenbosch en voorsitter van die Suid-Afrikaanse Akademie vir Wetenskap en Kuns
* Francois Botha (gebore 1968), bokser en skopbokser
* Hannah Botha, Afrikaanse aktrise
* Johan Botha (gebore 1982), Proteakrieketspeler
* Johan Botha (gebore 1974), middelafstandatleet
* Johan Botha (1965–2016), operasanger
* Johan Botha (1965–2016), akteur
* Johann Botha, Afrikaanse televisie- en radioaanbieder, natuurlewe-aktivis
* Leon Botha (1985–2011), kunstenaar en een van die wêreld se oudste oorlewendes met progeriasiekte
* Louis Botha (1862–1919), Eerste Minister van die Unie van Suid-Afrika
* Luki Botha (gebore 1930), Formule Eenrenjaer
* Marthinus Christoffel Botha, joernalis, digter en skrywer van kortverhale
* Hendrik Egnatius "Naas" Botha (gebore 1958), Springbokrugbyspeler
* Pierre D. Botha, Afrikaanse rolprentregisseur.
* Piet Botha, Afrikaanse musikant en seun van Pik Botha
* Pieter Willem Botha (1916–2006), *die Groot Krokodil*, Eerste Minister en Staatspresident van Suid-Afrika
* Roelof Frederik "Pik" Botha (1932–2018), minister van Buitelandse Sake
* Roelof Botha, voormalige finansiële direkteur van PayPal
* Theo Botha (gebore 1960), aandeelhoueraktivis
* Theuns Botha, leier van die Demokratiese Alliansie in die Wes-Kaap
* Willem Botha, Afrikaanse sanger
* Willem Botha, redakteur van Woordeboek van die Afrikaanse Taal
* Willem Christiaan Botha, Suid-Afrikaanse atleet wat in 1936 aan die Olimpiese Spele deelgeneem het.
* Nege Bothas het aan die Slag van Bloedrivier deelgeneem

## Sien ook 
* Bothaville, dorp in die noordweste van die Vrystaat
* Bothanomics, program van ekonomiese hervorming van die destydse Suid-Afrikaanse staatspresident Pieter Willem Botha
* Bothasig, noordelike voorstad van Kaapstad
Modderrivier

Die **Modderrivier** is 'n sytak van die Rietrivier wat algemeen van oos na wes deur die Vrystaat in Suid-Afrika vloei. 

Die rivier ontspring net oos van Dewetsdorp in die Vrystaat en vloei dan noord tot in die Rustfonteindam. Die rivier kruis dan die N8 nasionale pad, swaai noordwes en vloei deur die Mockesdam. Dit gaan dan by Maselspoort verby en kruis die N1 nasionale pad noord van Bloemfontein. Hierna kruis dit die hoofspoorlyn tussen Johannesburg en Bloemfontein asook die R30- en R700-hoofpaaie. 

Die rivier swaai dan wes en vloei die Krugersdriftdam binne. Die rivier vloei steeds wes, verby die Poplar Grove, Paardeberg en Slag van die Twee Riviere slagvelde, kruis dan weer die N8 en sluit dan by die Rietrivier aan by die N12 nasionale pad by die Modderrivier-nedersetting.

## Verwysings
Van Heerden

**Van Heerden** is 'n Afrikaanse van wat algemeen tussen Afrikaners in Suid-Afrika voorkom en wat na die volgende persone kan verwys:

## Afrikaners 
* Anna Petronella van Heerden (1887–1975), eerste Afrikanervrou wat as mediese dokter gekwalifiseer het.
* Kurt Darren (gebore Kurt Johan van Heerden in 1970), Afrikaanse sanger
* Alex van Heerden, Jazz-musikant
* Attie van Heerden (1898-1965), Suid-Afrikaanse Olimpiese atleet (400 meter hekkies) en bekroonde rugbyspeler
* Elrio van Heerden, sokkerspeler
* Ernst van Heerden (1916-1997), Afrikaanse digter
* Etienne van Heerden (* 1954), Suid-Afrikaanse skrywer
* F.P. van Heerden (oom Pietie, 1898-1978), bouaannemer en later ook ontwerper van NG-kerke. 
* Harry van Heerden (1898-1965), Suid-Afrikaanse boer, politikus en kabinetsminister 
* Ivor van Heerden, visedirekteur van die Louisiana State University se Orkaansentrum
* Johannes van Heerden, oud-NG-predikant
* Marcel van Heerden, Afrikaanse akteur en TV-sepiester
* Moaner van Heerden, voormalige Springbokrugbyspeler
* Wikus van Heerden, Suid-Afrikaanse rugbyspeler
Berlynwaterval

duimnael|links|200px|Die Berlynspruit tuimel oor die Berlynwaterval.
[duimnael|regs|200px|Berlynwaterval naby [Graskop, Suid-Afrika.]]

Die **Berlynwaterval** is in Mpumalanga, Suid-Afrika op die R532-streeksroete, naby die Lisbonwaterval. Die waterval is genoem na buitelandse mynwerkers se tuisstad, Berlyn in Duitsland. Die waterval word gevoed deur die Watervalspruit en val 80&nbsp;m na benede tot in 'n sirkelvormige waterpoel wat deur rooi rotskranse afgesper word.Die val het die vorm van 'n kers, met die eerste kort val die pit, en die res ondertoe die kers se lyf.

## Verwysings
Lone Creekwaterval

duimnael|regs|200px|Die Lone Creekwaterval, slegs 9&nbsp;km van Sabie
duimnael|links|220px|Lone Creekwaterval - volle hoogte

Die **Lone Creekwaterval** is naby Sabie in Mpumalanga, Suid-Afrika. Die waterval is 70&nbsp;m hoog en geleë by die koördinate  
.

## Verwysings
Penhoekpas

Die **Penhoekpas** is 'n bergpas in die Oos-Kaap. Die pas is in die Stormberg en dra die N6 nasionale pad oor die berg. Die pas is sowat 42&nbsp;km suid van Jamestown en 60&nbsp;km noord van Queenstown. Die pas is in 1892 gebou, bereik 'n hoogte van 1 844&nbsp;m bo seespieël en het 'n maksimumhelling van 1:10.

## Sien ook 
* Lys van bergpasse in Suid-Afrika
Marthinus Christoffel Botha

**Marthinus Christoffel Botha** (Pretoria, 1954) is 'n Suid-Afrikaanse skrywer.

Nadat hy matrikuleer van die Hoërskool Menlopark onderneem by 'n lang reis deur Europa. Met sy terugkeer gevestig hy hom eers in Kaapstad, waarna hy Onrus as woonplek kies. Hy is 'n joernalis, digter en skrywer van kort verhale.

## Oeuvre 
Botha se oeuvre:
* *Die hartklop van gevoel* (1980) debuutbundel
* *Skertse* (1981)
* *Die prys wat jy moet betaal* (1981) verhale
* ''Die einde van 'n kluisenaar se lewe* (1982) verhaalbundel
* *Skaak'' (1983) toneelbewerking van een verhaal uit Die einde van 'n kluisenaar se lewe
* *Bome van kennis en ander verhale* (1985)
* *Sluvoet* (1987)
* *Zambesi* (1988) reisverslag van Botha se tog deur Zimbabwe.
* *Die arend* (1991) speel in Namibië af net voor hul onafhanklikheid.
* ''Belydenis van 'n bedrieër'' (1997)
Maria Shireswaterval

Die **Maria Shireswaterval** is ongeveer 15&nbsp;km vanaf Sabie op die R532-streeksroete in Mpumalanga, Suid-Afrika. Die waterval is vernoem na Maria Shires (gebore Taylor), moeder van Joseph Brooke Shires, 'n bosbouer wat die eerste bloekom en wattelbome by Brooklands geplant het.

## Verwysings
Betty Ford

**Elizabeth Ann Bloomer Warren Ford** (* 8 April 1918 in Chicago, Illinois; † 8 Julie 2011 in Rancho Mirage, Kalifornië), beter bekend as Betty Ford, was die eggenote van die voormalige Amerikaanse president Gerald Ford en het tussen 1974 en 1977 as die Verenigde State se Eerste Dame gefungeer. As Eerste Dame was Betty Ford aktief betrokke by die Verenigde State se sosiale beleid.

Gedurende haar man se ampstermyn het sy steeds wye steun van die publiek geniet, ongeag die kritiek wat deur sommige meer behoudende Republikeine op haar meer gematigde en liberale standpunte oor sosiale vraagstukke gelewer is. Betty Ford het groot opspraak gemaak toe sy in 1974 'n mastektomie ondergaan het en die publiek bewus gemaak het van die belangrikheid van vroeë opsporing van borskanker.

Sy was 'n hartstogtelike ondersteuner en aktivis van die *Equal Rights Amendment (ERA)* waardeur gelyke regte vir vroue in die Amerikaanse grondwet verskans sou word. In die aborsie-kwessie het sy vrye keuse voorgestaan en as een van die leiers van die vrouebeweging was sy openhartig en uitgesproke genoeg om kommentaar op enige brandende kwessie te lewer, waaronder feminisme, gelyke betaling vir gelyke werk, die *ERA* en gelyke regte vir vroue, geslagsomgang, dwelmmiddels, aborsie en wapenbeheer. Toe sy die publiek oor haar eie langdurige stryd teen drank- en medisynemisbruik gedurende die 1970's ingelig het, het sy die aandag op dié kwessie gevestig.

Ook ná haar tyd in die Withuis het sy haar ten gunste van die *ERA* uitgespreek en was sy ook aktief by die vrouebeweging betrokke. Sy is die stigter van die "Betty Ford-sentrum vir dwelmmisbruik en -verslawing" en het as dié sentrum se eerste vroulike voorsitter gefungeer. Saam met haar eggenoot Gerald Ford het sy op 21 Oktober 1998 die Amerikaanse Kongres se Goudmedalje ontvang en is in 1991 deur die destydse president George H.W. Bush met die Presidensiële Vryheidsmedalje vereer.

## Eksterne skakels
Blyderivierspoortdam

duimnael|links|260px|Uitsig oor die dam vanuit die suide
Die **Blyderivierspoortdam** is 'n dam in die Blyderivier (Motlatse) in Mpumalanga, Suid-Afrika. Die dam is in 1974 voltooi. Dit het 'n bakmaat van 54&nbsp;miljoen m3 agter 'n wal wat 72&nbsp;m hoog is. Die dam is in 'n natuurreservaat van 227&nbsp;km2 geleë.

Die dam se hoofdoel is om stabiele watervloei vir die besproeiing van die distrik se boorde en landerye te voorsien. Dit verskaf ook bykomende water vir mynbou en nywerheid aan Phalaborwa.

In 1965 is die gemeenskap wat op die terrein van die voorgestelde dam gewoon het (met vergoeding) hervestig. Die regering het hulle na nabygeleë dorpe, insluitend Buffelshoek, Acornhoek, Beverleyshoek en Bosbokrand, verskuif. Van die oorspronklike klip-ommuurde nedersettings, kulturele voorwerpe en grafte is tans onder water.

## Sien ook 
* Blyderivierspoort-natuurreservaat
* Blyderivierspoort
* Blyderivier
* Lys van grootste damme in Suid-Afrika

## Verwysings
Noyon

**Noyon** is 'n stad en munisipaliteit in die Franse gewes Pikardië, in die département Oise. Noyon het 'n bevolking van ongeveer 14&nbsp;000 inwoners (2009) en 'n oppervlakte van 18&nbsp;km².

## Geboortes 
* Johannes Calvyn (1509-1564), protestantse hervormer, stigter van Calvinisme

## Eksterne skakels 
*  Die amptelike webwerf van die munisipaliteit
Lydenburgwaterval

Die **Lydenburgwaterval** is geleë by Hydra in die Dorpsrivier, Mpumalanga, Suid-Afrika. Die waterval is 16&nbsp;km noordoos van Lydenburg en is 245&nbsp;m hoog.

## Verwysings
Sabierivier

__NOTOC__
Die **Sabierivier** vloei in Mpumalanga, Suid-Afrika en in Mosambiek. Die rivier ontspring in 'n klomp stroompies op die oostelike hang van die Mauchsberg en op die eskarp van die Drakensberg tussen Lydenburg en Sabie. By Sabie gaan die rivier oor die Sabiewaterval en deur 'n diep ravyn. Hierna vloei dit deur die benede-Laeveld voordat die Sandrivier noordoos van Skukuza by die Sabie aansluit om verder stroomaf na Mosambiek te vloei waar dit by die Komatirivier aansluit op pad na die Indiese Oseaan toe.

Die naam van die rivier is afgelei van die Sjangaanwoord *uluSaba* wat 'gevreesde rivier' beteken na aanleiding van die baie krokodille wat eens in die rivier gewoon het.

## Sytakke
Die rivier het etlike sytakke insluitend:

[duimnael|regs|300px|Net oos van die [Lebomboberge is die Corumanadam in Maputoprovinsie, Mosambiek, die grootste opgaardam in die Sabie]]

## Oorsprong 
* Long Tompas by 

## Monding 
*  by 

## Vislewe 
Die Laeveld-kurper (*Serranochromis meridianus*) kom in die rivier voor.

## Bron 
* Op Pad in Suid-Afrika. B.P.J. Erasmus. 1995 

## Verwysings
Jeppesrif

**Jeppesrif** (Engels: *Jeppes Reef*) is 'n grenspos in Mpumalanga tussen Suid-Afrika en Eswatini. Die grenspos is bykans by die noordelikste punt van Eswatini. Die grenspos is bekend as Matsomo aan die Swazikant. Die R570 hoofpad verbind die grenspos met die N4 nasionale pad.

## Sien ook 
* Grensposte van Suid-Afrika

## Verwysings
Oshoek

**Oshoek** is in Mpumalanga en is die grootste grenspos tussen Suid-Afrika en Eswatini. Die N17 nasionale pad begin hier. Aan die Eswatini-kant van die grens loop die pad na Mbabane, die hoofstad. Die grenspos staan bekend as Ngwenya aan Eswatini se kant. Die grenspos is oop tussen 07:00 en 22:00. 

duimnael|'n Grenspos aan die Suid-Afrikaanse kant.

## Sien ook 
* Grensposte van Suid-Afrika

## Verwysings
Elandsrivierwaterval

Die **Elandsrivierwaterval** is in Mpumalanga, Suid-Afrika. Die waterval is 75m hoog en die Elandsrivier stort oor die val. Die waterval is tussen Waterval-Boven en Waterval-Onder. 

## Verwysings
Josefsdal

**Josefsdal** is 'n grenspos in Mpumalanga tussen Suid-Afrika en Eswatini. Die naaste dorp is Barberton en is verbind met die R40 hoofpad vanaf die grenspos.
duimnael|'n Grenspos aan die Suid-Afrikaanse kant.

## Sien ook 
* Grensposte van Suid-Afrika

## Verwysings
Skilpadshek

**Skilpadshek** is 'n grenspos in die Noordwes op die grens tussen Suid-Afrika en Botswana. Aan die Botswanakant staan die grenspos bekend as Pioneer Gate. Die N4 nasionale pad begin hier. Die naaste groot dorp is Zeerust, 52&nbsp;km verder ooswaarts.  

## Sien ook 
* Grensposte van Suid-Afrika

## Verwysings
Sabiewaterval

Die **Sabiewaterval** is in die Sabierivier, Mpumalanga, Suid-Afrika. Die waterval is in Sabie net langs die R532-streeksroete brug wat oor die Sabierivier gaan. Die waterval lê 966 meter (3&nbsp;169 voet) bo seevlak.
Monterrey

**Monterrey** (Spaans: [monteˈrej], ) is die hoofstad en grootste stad van die Meksikaanse deelstaat Nuevo León, die negende grootste stad van Meksiko en dit is op 20 September 1596 deur Spanjaarde onder Diego de Montemayor gestig. Die stad het in 2015 'n bevolking van 1&nbsp;109&nbsp;171 en van 4&nbsp;689&nbsp;601 in die metropolitaanse gebied gehad en beslaan 'n oppervlakte van 324,8&nbsp;km².

duimnael|links|'n Lugfoto van Monterrey in 2008
duimnael|links|Die *Cerro de la Silla* in Monterrey
duimnael|links|Die Regeringspaleis van Nuevo León
Monterrey is geleë net suidwes van die Río Bravo del Norte en wes van die Golf van Meksiko. Die grens tot die Verenigde State is in die noorde geleë.

Sedert die Meksikaanse Onafhanklikheidsoorlog het Monterrey in 'n belangrike ekonomiese sentrum in Meksiko ontwikkel en is tans een van die welvarendste stede van die land. Danksy afgeleë ligging van koloniale en nasionale sentrums het Monterrey van verskeie konflikte in die Meksikaanse geskiedenis gespaar gebly. Tydens die Meksikaans-Amerikaanse Oorlog het Amerikaanse troepe die stad vanaf 24 Mei 1846 tot 1848 beset. Tydens die Franse inval in Meksiko het Monterrey tussen 3 April en 5 Augustus 1864 as hoofstad van Meksiko en setel van die kabinet van Benito Juárez, wat voor die troepe van keiser Maksimiliaan I moes vlug, gedien. Dit was een van die gasheerstede tydens die FIFA Sokker-Wêreldbekertoernooi in 1986. Tydens die FIFA Sokker-Wêreldbekertoernooi in 2026 sal weer wedstryde hier aangebied word.

## Eksterne skakels 
*  
*  Amptelike webwerf
Bon Accorddam

Die **Bon Accorddam** is 'n dam in die Apiesrivier naby Pretoria in Gauteng, Suid-Afrika. Die dam is net noord van die N4 nasionale pad naby Onderstepoort. Dit is in 1925 opgerig en word hoofsaaklik vir besproeiing gebruik.

Die dam bestaan uit 'n 18&nbsp;meter hoë grondwal met 'n sylangse oorloop. Dit het 'n volume van 4&nbsp;,38 miljoen kubieke meter en 'n oppervlakte van 1,44 vierkante kilometer. Die opvanggebied van die dam is 315&nbsp;km2 en bestaan hoofsaaklik uit die Tshwane Metropolitaanse Munisipale gebied.

Die dam is geskik vir hengel en watersport. Karp, babers en grootbekbaars kan hier uitgetrek word.

## Sien ook 
* Lys van grootste damme in Suid-Afrika

## Verwysings 
## Eksterne skakels 
*
Feesdag van Vlaandere

Die **Feesdag van Vlaandere** word jaarliks op 11 Julie in Vlaandere gevier om die oorwinning van 'n Vlaamse leër op 'n Franse strydmag in die sogenaamde Gouesporeslag op 11 Julie 1302 te herdenk. Twee ander Vlaamse feeste, die "Feesdag van die Vlaamse Gemeenskap" en die "Feesdag van die Vlaamse Gewes" val eweneens op 11 Julie.

## Geskiedenis 
In 1302 het die Franse koning Filips IV 'n strydmag gestuur om die burgers van Brugge te straf wat 'n jaar tevore in opstand teen die Franse kroon gekom en die Franse goewerneur van Vlaandere aangeval het. Na hierdie rebellie is later verwys as die "Goeie Vrydag van Brugge".

Die Franse leër het uit sowat 2&nbsp;500 ridders en skildknape asook sowat 5&nbsp;500 infanterie bestaan. Daarenteen het die Vlaminge slegs met 'n burgermag van 9&nbsp;000 voetvolk teen die Franse te velde getrek.

Op 11 Julie het die twee strydmagte in 'n oop veld buite die Vlaamse stad Kortrijk gebots. Die Franse magte het 'n verpletterende nederlaag teen die Vlaamse infanterie gely. Die Franse bevelvoerder, Robert II van Artois, is omsingel en het op die slagveld gesneuwel, net soos ten minste eenduisend Franse ridders. Weens die groot aantal goue spore, wat op die slagveld versamel is, sou die slag later as "Gouesporeslag" bekend staan.

Die slag is later deur die Vlaamse skrywer Hendrik Conscience in sy werk *De Leeuw van Vlaanderen* geromantiseer.

## Verwysings 
## Eksterne skakels 
* Vlaandere Fees! - Webwerf van die Vlaamse regering oor die 11 Julie-vieringe
Seemyl

250px|duimnael|Berekening van 'n seemyl.

'n **Seemyl** (simbool **M**, **NM** of **nmi**) is 'n meeteenheid van lengte en is ongeveer gelyk aan die lengte van een meridiaan-minuut (60 boogsekondes) by die ewenaar. Een seemyl is, in terme van internasionale konvensie, presies gelyk aan 1 852 meter (ongeveer 6 076 voet). Dit word hoofsaaklik in die maritieme bedryf gebruik.

'''Berekening van 'n seemyl:'''

* Diameter van die aarde by die ewenaar = 12&nbsp;756 km
* Omtrek van die aarde by die ewenaar = &pi; &times; 12&nbsp;756 = 40&nbsp;075 km
* 1 boogminuut = 60 boogsekondes = 1/60 grade = 1/60/360 omwentelinge
* Lengte van seemyl is dus = 40&nbsp;075 &times; 1/60/360 = 1,855 km (dit stem ooreen met die amptelike afstand van 'n seemyl wat presies 1,852 km is)

## Sien ook 
* Knoop (snelheid)
* Spoed
* Myl
* Kilometer

## Verwysings
Tonnels van Củ Chi

240px|duimnael|regs|Tonnels van Củ Chi

Die **tonnels van Củ Chi** is 'n stelsel van tonnels 70&nbsp;km noordwes van Saigon (nou Ho Chi Minh-stad), Viëtnam. Die tonnels was oorspronklik langer as 200&nbsp;km, maar slegs 120&nbsp;km daarvan word nou bewaar.

Die Viëtkong, of Nasionale Bevrydingsfront, het die tonnels tydens die Viëtnamoorlog gebou. Daar was onder meer hospitale, kombuise, slaapkamers, vergaderplekke en arsenale. Viëtkong het die tonnels onder meer as wegkruipplek gebruik en dit het ’n groot rol gespeel in hul sukses teen die Amerikaanse magte. In 1968 het Viëtkong Saigon van die tonnels af aangeval. Vandag is dit 'n toeriste-attraksie.
Sendelingsdrif

[duimnael|Grenspos *Sendelingsdrift* na [Namibië]]
**Sendelingsdrif**(t) in die Richtersveld is 'n grenspos tussen Suid-Afrika en Namibië. Verkeer gaan met 'n pont oor die Oranjerivier teen R150 per voertuig. Die grenspos is gewoonlik oop vanaf 8:00 tot 16:00. Hier is ook die hoofhek van die Richtersveld Nasionale Park (deel van die ǀAi-ǀAis/Richtersveld Oorgrenspark). Selfoonontvangs in die omgewing is beperk.

## Bibliografie
*Green, Douglas G.: To the river's end. Kaapstad: Howard B. Timmins, s.j.

## Sien ook 
* Grensposte van Suid-Afrika
Leandra

**Leandra** is 'n dorp van gemengde rasse in Mpumalanga, Suid-Afrika by die N17 nasionale pad. Die dorpie is 20&nbsp;km wes van Kinross. Die naam is 'n samestelling van twee woongebiede naamlik Leslie en Eendrag.

## Sien ook 
* Lys van dorpe in Suid-Afrika

## Verwysings 
* *Op Pad in Suid-Afrika*. B.P.J. Erasmus. 1995.
Slag van Stormberg

Die **Slag van Stormberg** het op 10 Desember 1899 plaasgevind by die Stormberg spooraansluiting, 20&nbsp;km noordwes van Molteno in die Oos-Kaap. Die slag was die eerste nederlaag vir die Britte in die sogenaamde Swart week. Gedurende die nag van 9 Desember het generaal-majoor sir William Gatacre en sy Brigade die Boeremagte, onder leiding van generaal J.H. Olivier, aangeval wat in die heuwels ingegrawe was. Die geveg was hard en beslissend. Gatacre het na Molteno teruggeval en 90 dooies en 634 gevangenes agtergelaat. Een van die slagoffers was Raymond de Montmorency VC, bevelvoerder van die Montmorency Scouts.

[duimnael|links|Die Stormbergslagveld kort ná die veldslag, afgeneem deur die fotograaf [Ambrose Lomax, indertyd van Molteno.]]

duimnael|links|270px|Boerekrygers wat aan die slag deelgeneem het.

'n Aantal inwoners van Burgersdorp het ook in die slag omgekom. Die Burgermonument is opgerig om die slag te gedenk.

## Verwysings
Deur

duimnael|links|200px|Deur met 'n valhekkie vir troeteldiere.
duimnael|regs|200px|Tekening van 'n deur in Toskaanse styl.
duimnael|Deur
'n **Deur** is 'n beweegbare (gewoonlik soliede) struktuur wat gebruik word om 'n opening toe te maak. 'n Deur bestaan tipies uit 'n paneel wat aan skarniere swaai of in die opening inskuif, invou, roteer of afrol.

Deure word tipies in mure van geboue en by voertuie gebruik om toegang van mense en diere te beheer. Deure word ook gebruik om temperatuur, lig, geluide en die verspreiding van vuur te reguleer.

'n Deur word tipies met 'n sleutel gesluit.

## Eksterne skakels 
*
Slag van Poplar Grove

Die **Slag van Poplar Grove** (ook bekend as die Slag van Modderrivierpoort,) het plaasgevind op 7 Maart 1900 langs die Modderrivier, Vrystaat, Suid-Afrika net noord van Petrusburg. Hier het generaal Christiaan de Wet gepoog om die opmars van die Britse oormag, na die oorgawe van generaal Piet Cronjé by Paardeberg, te stuit. Die poging was vrugteloos en De Wet en sy manskappe moes voorlopig terugval na die koppies by Abrahamskraal en Driefontein. Lord Roberts sou Bloemfontein op 15 Maart 1900 beset.

## Sien ook 
* Skermutselinge van die Tweede Vryheidsoorlog

## Bronne 
*  Rayne Kruger, *Goodbye Dolly Grey: Story of the Boer War*. New English Library Ltd. 1964. 
*  Thomas Pakenham, *The Boer War*. Johannesburg & Kaapstad: Jonathan Ball Publishers, 1997 (2de uitgawe). 
* B.P.J. Erasmus, *Op Pad in Suid-Afrika*. Johannesburg, Jonathan Ball, 1995.  en .

## Verwysings
Venster

[duimnael|regs|'n Venster in 'n [muur]]

'n **Venster** is 'n deursigtige of deurskynende (gewoonlik soliede) struktuur wat gebruik word om 'n opening toe te maak. 'n Venster bestaan tipies uit 'n (meestal glas-) paneel wat in 'n vensterraam binne die opening gepas word. Sommige vensters is aan skarniere geheg en kan oop en toe maak terwyl ander vensters permanent die opening toemaak.   

Vensters word tipies in mure van geboue en by voertuie gebruik om toegang van lug en lig te beheer. Vensters word ook gebruik om temperatuur en klank te reguleer.
Richard Caton Woodville

**Richard Caton Woodville** (7 Januarie 1856&ndash;17 Augustus 1927) was 'n Engelse kunstenaar en illustreerder, wat bekend is vir sy skilderye van slagvelde in die laat 19de en vroeë 20ste eeu. Sy bekendste werke handel oor die oorloë wat Engeland in dié tyd geveg het, insluitende die Eerste Vryheidsoorlog, die Krimoorlog en die Anglo-Zoeloeoorlog.

## Galery 

Royal Horse Artillery fleeing from Afghan attack at the Battle of Maiwand.jpg|*Maiwand: Saving the Guns*, 1883
Charge of the Light Brigade.jpg|*Charge of the Light Brigade*, 1894
Batalla del río Almá, por Richard Caton Woodville.jpg|*Storming of the Great Redoubt on the Alma River*, 1896
All That Was Left of Them (17th Lancers at Moddersfontein).jpg|Die Britse 17de Lancers tydens die Slag van Modderfontein, skildery deur Richard Caton Woodville (1856–1927)

## Eksterne skakels
Adam (musiekgroep)

**Adam** is 'n Afrikaanse musiekgroep. Die groep bestaan uit die akteur Reynardt Hugo (dr. Tertius Jonker van *Binneland*), die sanger Kyle Grant en die musikant Hugo Ludik. Hulle gelyknamige debuutalbum, *Adam*, is op 31 Maart 2011 uitgereik.

## Diskografie 
* Adam, Luisternet Musiek, 2011
* Vir Jou Gemaak, Luisternet Musiek, 2012
* Goud, Luisternet Musiek, 2014

## Sien ook 
* Lys van Suid-Afrikaanse musiekgroepe

## Eksterne skakels 
* Die groep se webtuiste
Rochefort (bier)

200px
**Trappiste-brouery in Rochefort**

----

**Land** 

----

**Stad**
Rochefort

----

**Stigting**
1595

----

**Broumeesters**
Trappiste-monnike van die abdy Notre-Dame de Saint-Rémy

----

**Jaarlikse produksie**
18&nbsp;000 hl

----

**Webtuiste**
*trappistes-rochefort.com*

**Rochefort** is 'n bekende Belgiese biersoort wat deur Trappiste-monnike gebrou word.
 
Rochefort is 'n klein nedersetting in die provinsie Namur van die Franssprekende gewes Wallonië. Die abdy Notre-Dame de Saint-Rémy met 'n twintigtal monnike is enkele kilometer noord van die dorp geleë. Vyf van die monnike is in die klooster se brouery werksaam wat al sedert 1595 bestaan, maar destyds 'n minder belangrike rol gespeel het aangesien die monastieke gemeenskap hulle veral op landbouaktiwiteite toegespits het.

Die kloosterbrouery het sy biervervaardiging vrywillig beperk tot 300 hektoliter per week. Tans word drie biersoorte gebrou: die 6 (die oudste soort), die 8 (wat *Spéciale* genoem word) en die 10 (*Merveille* of die "wonder"), met 'n alkoholinhoud van respektiewelik 7,5%, 9,2% en 11,3%. Al drie biersoorte is sterk gefermenteerde "bruin" biere.

Lêer:8210_Brewery_in_Abbaye_Notre-Dame_de_Saint-Remy_Rochefort_2007_Luca_Galuzzi.jpg|Die brouery van die *Pères Trappistes* van Rochefort
Lêer:Rochefort-beers.jpg|Rochefort se Trappiste-biere
Lêer:Beerglass trappiste rochefort.jpg|'n Bierglas
Yeovil

**Yeovil** (uitgespreek *JOU-wil*) is 'n dorp met 'n bevolking van 60&nbsp;000 (2001) in die Engelse graafskap van Somerset.
Somerset

**Somerset** (uitgespreek /ˈsʌmərsɛt/), histories ook **Somersetshire**, is 'n graafskap aan die suidelike oewer van die Bristolkanaal. Die seremoniële graafskap met 'n oppervlakte van 4&nbsp;172&nbsp;km² sluit naas die nie-metropolitaanse graafskap, wat deur die Somerset-graafskapsraad (*Somerset County Council*) geadministreer word, ook Bath and North East Somerset en Noord-Somerset in, wat onder die beheer van unitêre owerhede (*unitary authorities*) val. Die administratiewe setel (*county town*) van die nie-metropolitaanse graafskap is Taunton, van die unitêre owerheid Bath and North East Somerset is Bath en van die unitêre owerheid North Somerset is Weston-super-Mare.

Somerset grens in die suidweste aan Devon, aan Dorset in die suidooste, Wiltshire in die ooste en Gloucestershire en die stad Bristol in die noorde.

## Verwysings 
## Eksterne skakels 
*  Amptelike webwerf
Meksikaanse Onafhanklikheidsoorlog

Die **Meksikaanse Onafhanklikheidsoorlog** (Spaans: *Guerra de independencia de México*) was 'n oorlog in Noord-Amerika, tussen Nieu-Spanje (tans Meksiko) en Spanje, wat op 16 September 1810 met 'n Rebellie onder Miguel Hidalgo begin en op 27 September 1821 met die onafhanklikheid van Meksiko geëindig het. Ná die oorlog is die Eerste Meksikaanse Keiserryk (1821–1823) onder Agustín de Iturbide gestig. Spanje het die Meksikaanse onafhanklikheid eers op 28 Desember 1836 erken en het sy eiendom vir 'n hoë prys aan die Meksikaanse staat verkoop, waaronder die land in die daaropvolgende eeu gely het, een van die redes vir die Meksikaanse Rewolusie tussen 1910 en 1920.

[duimnael|links|upright|Staandbeeld van die leier Miguel Hidalgo y Costilla in [Meksikostad.]]
Reeds ná die Spaanse verowering van die Asteekse Ryk deur Hernán Cortés het sy seun Martín Cortés 'n Rewolusie teen die Spaanse oorheersing gelei, om die voorregte van die conquistadores uit te skakel.

Ná 'n mislukte opstand teen die Spanjaarde in 1799, wat deur die Amerikaanse Rewolusionêre Oorlog in 1776 en die Franse Rewolusie in 1789 geïnspireer is, het op 16 September 1810 die *Grito de Dolores* of roep ná onafhanklikheid begin, wat in die huidige Meksiko as begin van die Onafhanklikheidsoorlog beskou word. Soos dit ná die mislukte opstand aangedui is, het die onafhanklikheidsbeweging miskien nie voor begin van die oorlog 'n breë ondersteuning onder Meksikane, wat verdeel is in teenstanders van die onafhanklikheid, outonome en rojaliste, gekry nie.

## Verwysings 
## Eksterne skakels 
*  Leiers van die Meksikaanse Onafhanklikheid 
*  Die Amerikaanse klok
*  Onafhanklikheid van Meksiko
*  Geskiedkundige Atlas van die onafhanklikheidsrewolusie
Elektrolise

**Elektrolise** is 'n chemiese redoksreaksie waarvolgens saamgestelde stowwe onder die invloed van 'n elektriese stroom opgebreek word (op 'n atomiese vlak) tot enkelvoudige stowwe en/of ander saamgestelde stowwe.

duimnael|links
In 1832 ontdek Michael Faraday dat in 'n soutoplossing stowwe opbreek wanneer 'n elektriese stroom daardeur gestuur word en dat dié skeiding afhanklik van is die stroom. Later word hierdie ontdekking bekend as die *eerste elektrolisewet van Faraday*.

Hierna ontdek Faraday dat die massa van die gevormde elemente reg eweredig met die atoommassa van die betrokke elemente is. Hierdie waarneming het die vermoede van die bestaan van elektrone versterk, en word bekend as die *tweede elektrolisewet van Faraday*.

## Werking 
Elektrolise word moontlik gemaak deur ioniese stowwe. 'n Ioniese stof is in meeste gevalle 'n vastestof, bros en goed oplosbaar. Indien hierdie ioniese stof oplos, word negatiewe en positiewe ione gevorm wat dit vir elektrisiteit moontlik maak om deur die oplossing gelei te word.

## Aanwendings 
#Elektroplatering
#Die produksie van NaOH, [[chloor|]] en hipochloriet.
#Die vervaardiging van metale soos Li, Na, K en Al uit hulle verbindings
#Die suiwering van metale soos Cu
#Die vervaardiging van waterstof om elektriese energie te stoor
.ss

100px|regs|

**.ss** is die Internet-topvlakdomein vir Suid-Soedan. Die domein is op 10 Augustus 2011 deur die Internasionale Telekommunikasie-unie toegeken nadat die land op 9 Julie 2011 van Soedan afgestig is. Dit stem ooreen met die land se 2-letter ISO 3166-1-kode: SS.

Die domein was aanvanklik omstrede omdat *SS* met die Schutzstaffel geassosieer kan word. 

## Sien ook 
* Lys van Internettopvlakdomeine

## Verwysings
Maiduguri

**Maiduguri** is 'n groot stad in die noordoste van Nigerië en het 'n bevolking van 1&nbsp;197&nbsp;497 in 2007 gehad. Die stad is die hoofstad van die deelstaat Borno. Die stad was van Britte in die 20ste eeu gestig.